5 Maart 1924
Skrywer, biograaf, historikus
Christopher Hibbert (gebore Arthur Raymond Hibbert) (5 Maart 1924 – 21 Desember 2008), was 'n Engelse skrywer, geskiedkundige en biograaf. Hy is al "'n pêrel van biograwe" genoem." (New Statesman) en "waarskynlik die mees wyd-gelese populêre geskiedkundige van ons tyd en ongetwyfeld een van die mees bedrywigste" (The Times). Hibbert was 'n Lid van die Koninklike Genootskap van Literatuur en die outeur van verskeie boeke, insluitende The Story of England, Disraeli, Edward VII, George IV, The Rise and Fall of the House of Medici, en Cavaliers and Roundheads.
Arthur Raymond Hibbert was in 1924 in Enderby, Leicestershire, gebore as die seun van die H. V. Hibbert, 'n priester, en sy vrou Maude. Hy het sy opvoeding ontvang by Radley Kollege, voordat hy ingeskryf is by Oriel Kollege, Oxford by die Universiteit van Oxford. Hy het 'n BA graad, en later 'n MA-graad ontvang.
Hy is later weg by Oriel Kollege ten einde aan te sluit by die Leër, waar 'n Sersant-majoor verwys het na Hibbert as "Christopher Robin" (van die Winnie the Pooh boekreeks) gebaseer op sy jeugdige voorkoms. Die naam "Christopher" het gevolglik aangebly. Gedurende die Tweede Wêreldoorlog het Hibbert diens gedoen as 'n infanterie offisier in die London Irish Rifles regiment in Italië. Hy het mettertyd die rang van kaptein bereik. Hy was twee keer gewond, en die Militêre Kruis is in 1945 aan hom toegeken.
Hy was vanaf 1945 tot 1959 'n vennoot in 'n firma van grondagente en - opveilers, en hy het sy skrywersloopbaan in 1957 begin. Die Heineman Toekenning vir Literatuur was in 1962 aan hom toegeken vir The Destruction of Lord Raglan, en die McColvin Medalje van die Biblioteekgenootskap in 1989. Christopher Hibbert was 'n genoot van die Koninklike Genootskap van Literatuur en die Koninklike Geografiese Genootskap, en 'n honorêre oftewel Ere-doktoraat in Literatuur was deur die Universiteit van Leicester aan hom toegeken.
Persoonlike Lewe[edit | edit source]
Hibbert het in Henley-on-Thames, Oxfordshire gewoon, en was 'n lid van die Leër- en Vlootklub en die Garrick Klub. Hy was getroud met Susan Piggford en die paartjie het drie kinders gehad naamlik; sy literêre eksekuteur Kate Hibbert, die televisieskrywer Jimmy Hibbert en die musiekjoernalis Tom Hibbert.
Hibbert is op die ouderdom van 84 op 21 Desember 2008 in Henley aan longontsteking oorlede. Hy was op 2 Januarie 2009, na 'n Britse Humanistiese Assosiasie seremonie in Oxford veras.
↑ 1,0 1,1 1,2 1,3 "Christopher Hibbert: popular historian". The Times. 29 December 2008. Besoek op 28 August 2011.
↑ 2,0 2,1 2,2 2,3 2,4 Sheppard, Francis (27 January 2009). "Obituary: Christopher Hibbert". The Guardian. Besoek op 28 August 2011.
↑ 3,0 3,1 3,2 Grimes, William (6 January 2009). "Christopher Hibbert, 84, Lively Historian, Dies". The New York Times. Besoek op 28 August 2011.
↑ "Hibbert, Arthur Raymond [Christopher] (1924–2008), historian". Dictionary of National Biography. May 2012. Besoek op 23 September 2012. Subscription needed.
Verdere leeswerk[edit | edit source]
Crookes, John; Green, Alison; Smith, Sarah, (editors) (2001). Debrett's People of Today (14th Annual uitg.). London. p. 906. ISBN 1-870520-64-5. AS1-onderhoud: extra text: authors list (link)
Retrieved from "https://af.wikipedia.org/w/index.php?title=Christopher_Hibbert&oldid=2041253"
This page was last edited on 17 September 2019, at 11:16.